recursal/SuperWikiNEXT-32B huggingface dataset:
**Taqqiya** er innen islam begrepet som legitimerer det å skjule eller å lyve om sin egen tro. Tanken er at dette gjøres i angst, under tvang eller i fare for død og liv, og at det er derfor *halal* (tillatt) dersom man er i fare. Konseptet *taqqiya* blir også av enkeltpersoner i Vesten tolket som at muslimer lyver om religionen sin slik at den andre parten skal bli tiltrukket av religionen. I noen debatter brukes begrepet videre om en påstått generell undergravelse av vestlige sosiale institusjoner.

Enkelte muslimer regner *taqqiya* som forbudt, *harām* (motsatt av *halal*). Det er derfor bestridt om islam tillater muslimer å lyve.[]

*Taqqiya* er et arabisk ord, og begrenser seg ikke nødvendigvis til islam. Rent bokstavelig betyr det «å skjule eller lyve om sin egen tro, ideer, meninger, følelser, overbevisning eller strategi i overhengende fare, nå eller senere tid, for å spare seg selv for psykiske eller fysiske skader».

Referanser
----------

1. ↑  ««Hijab har ingen dekning i islam»». Aftenposten. 24. februar 2009. Besøkt 11. januar 2011.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND
 |
**Barsok** eller **St. Bartholomeus-messe**, som feires 24. august, er en merkedag til minne om apostelen Bartolomeus. Ifølge sagnet omvendte han kongen av Armenia. Men da det ble oppdaget av kongens hedenske bror, lot han Bartholomeus bli flådd levende og deretter halshogd.

Barsok er på primstaven tegnet inn med en kniv, ei øks eller et kors. Kniven på primstaven er i Norge ofte blitt tolket som en slaktekniv, og i folkelig tradisjon markerer dagen man starter slakting av bukker, og dagen ble i Seljord kalt *Baro bukkekniv*.[]

Det var mange værtegn knyttet til Barsok. Dagen ble regnet som den første høstdagen. Man var spesielt redd for frost og uvær og skade på avlingene, og dagen ble mange steder kalt *Bertil brytestrå*. På Helgeland ble det sagt at «Barsok-frost er det verste været i året» og i Granvin at «Barsok-frost gjer mange matlause». I Salten måtte innhøstingen være ferdig til Barsok, og mange steder var regelen at folk flyttet ned fra setrene før denne dagen kom.

Mange steder ble Barsok regnet som en farlig dag. Det ble sagt at haugfolkene var ute, og at bjørnen ville skade buskapen. Ifølge folketradisjonen ville også dommedag komme på Barsok.

Referanser
----------

1. ↑  Norsk nettskole: Primstaven, barsok Arkivert 10. februar 2008 hos Wayback Machine.
2. ↑  Koordinatoren.com: Kalender, barsok Arkivert 30. juni 2016 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon
 |
Forhenværende president Dmitry Medvedev besøker RTs kontorer, her med sjefsredaktør Margarita Simonyan.
**RT**, eller **Russia Today** (russisk: **Россия Сегодня**) som det het tidligere, er en russisk statseid nettverk av nyhetskanaler på flere språk som kringkastes over kabel, satellitt og internett i hele verden. Den startet sendingene 10. desember 2005. RT har nyhetssendinger på engelsk, arabisk (fra 2007) og spansk (fra 2009), tysk (fra 2014) og fransk (2017). Kanalen har hovedkvarter i Moskva og eies av Russlands statlige nyhetsbyrå RIA Novosti.

Kanalen har som offisielt mål å tilby et «russisk syn på store globale begivenheter». Blant vestlige kommentatorer og medieforskere blir RT ofte omtalt som et tiltak for spredning av propaganda og falske nyheter fra russiske myndigheter og russisk utenrikspolitikk. Kanalen er reklamefri og statsfinansiert.

RT ble fjernet fra TV-nettet i Ukraina i 2014 etter Russlands anneksjon av Krim. Latvia og Litauen vedtok tilsvarende fjerning i 2020. Etter Russlands invasjon av Ukraina besluttet Europakommisjonen å utestenge RT fra EU. Apple fjernet RT-mobilappen i alle land unntatt Russland, og Microsoft vektet søkeresultater til RT ned i søkemotoren Bing. 

Flere RT-medarbeidere har sagt opp stillingene i RT i forbindelse med Russlands invasjon av Ukraina 2022.  RT Amerika ble lagt ned. 

Anton Krasovskyjs, RTs kringskastningsdirektør, ble i oktober 2022 suspendert etter å ha uttalt at ukrainske barn som har klaget over at russerne har okkupert Ukraina, burde druknes eller brennes levende, og at Ukraina ikke burde eksistere.

Referanser
----------

1. ↑  «About RT». *RT International* **(engelsk)**. Besøkt 25. januar 2017.
2. ↑  Julia Ioffe,What Is Russia Today?, *Columbia Journalism Review*, September–Oktober 2010.
3. ↑  Oremus, Will (16. mars 2017). «Irony Dies Again as Russia Today Launches Fake-News Debunker». *Slate Magazine* **(engelsk)**. Besøkt 24. februar 2022.
4. ↑  Bidder, Benjamin (13. august 2013). «Putin Fights War of Images and Propaganda with Russia Today Channel». *Der Spiegel* **(engelsk)**. ISSN 2195-1349. Besøkt 24. februar 2022.
5. ↑  EU til kamp mot «Kremls løgner», NRK, 2. mars 2022
6. ↑  Emerson, Sarah. «Apple Halted All Product Sales In Russia And Disabled Maps Features In Ukraine». *BuzzFeed News* **(engelsk)**. Besøkt 28. mars 2022.
7. ↑   «Russia's state TV hit by stream of resignations», BBC, 16. mars 2022
8. ↑   «RT America ceases productions and lays off most of its staff», CNN, 3. mars 2022
9. ↑  «Russisk TV-direktør suspendert etter uttalelser om at ukrainske barn burde druknes», VG, 24. oktober 2022

Eksterne lenker
---------------

* (ar) Offisielt nettsted Rediger på Wikidata

* (en) Russia Today – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** BBC Things
 |
**Siri Røiseth** (født 1991) er en norsk kunstner født i Bergen og oppvokst på Osterøy. Hun er kjent for sitt arbeid innen  maleri og D.G.A.

Biografi
--------

Røiseth fullførte en bachelorgrad i internasjonal markedsføring ved BI og en to-årig illustrasjonsutdanning ved Høyskolen Kristiania.

Karriere
--------

### Tidlig karriere

I 2020 forlot Røiseth sin faste jobb for å satse fullt og helt på kunsten. Hun og samboeren omgjorde en varebil til et mobilt hjem, som de benyttet til å reise rundt i Norge, mens hun finansierte dette gjennom salg av sin egen kunst.

### Kunstnerisk uttrykk og metode

Røiseth arbeider primært med D.G.A. (Digital Graphic Artwork) og malerier på lerret. Hennes kreative prosess starter ofte med håndtegnede skisser som senere blir digitalisert. 

### Utstillinger

Røiseth har deltatt i flere utstillinger. Hennes mest kjente utstilling er en soloutstilling på Gategalleriet i Bergen i 2022. Hun har også hatt en soloutstilling på Madam Felle i Bergen i 2020 og deltatt i flere gruppeutstillinger ved Gategalleriet.

### Kjente Kunstverk

* **Graffitipingvin Harald** - År: 2020 (D.G.A.) 2022 (lerret), Teknikk: D.G.A. og akryl på lerret.
* **Lovin'** - År: 2020, Teknikk: D.G.A. og akryl på lerret.
* **I've got you** - År: 2020 (D.G.A.) 2022 (lerret), Teknikk: D.G.A. og akryl på lerret.
* **Good times ahead** - År: 2021 (D.G.A.) 2022 (lerret), Teknikk: D.G.A. og akryl og spray på lerret.
* **Proud of my stripes** - År: 2022, Teknikk: D.G.A. og akryl på lerret.

### Tematikk og inspirasjon

Røiseths verk tar ofte opp aktuelle spørsmål og presenterer dem med en humoristisk vri. Hun henter inspirasjon fra ulike kilder, inkludert nyhetsbildet og naturen.[]

Mediaomtale
-----------

Røiseth har blitt omtalt i flere publikasjoner, inkludert Bergensavisen (BA), Bergensmagasinet, Bygdanytt, Litteraturhuset i Bergen og Nettavisen.

Kunstnerisk visjon og inspirasjon
---------------------------------

Røiseth er inspirert av kjente gatekunstnere som Banksy,  Dolk,  AFK, og Pøbel.[] Hun har som mål å kontinuerlig utvikle sitt kunstneriske uttrykk og er interessert i å utforske nye teknikker og kunstformer.[]

Referanser
----------

1. ↑   Proff, besøkt 13. september 2023[Hentet fra Wikidata]
2. ↑  BA.no - Siri (29) sa opp jobben og flyttet i van for å følge drømmen. Publisert: 24. juli 2020
3. ↑  Bygdanytt.no - Siri flytta inn i ein ombygd varebil for å følge kunstdraumen. Publisert: 2. mars 2022
4. ↑  Fineart.no - D.G.A
5. ↑  BA.no - Siri Røiseth, Kunst | Siri (30) lever ut kunstnerdrømmen. Publisert: 22. apr. 2021
6. ↑  Bergensmagasinet.no - Kunstner i koronaens tid. Publisert: 6. mai 2022
7. ↑  Litthusbergen.no - MoftMinds: With special guest street artist and illustrator Siri Røiseth. Strømmedato: 26.02.21
8. ↑  Nettavisen.no - Siri, 30, lever ut kunstnerdrømmen. Publisert: 22. apr. 2021

Eksterne lenker
---------------

* (no) Offisielt nettsted Rediger på Wikidata
* (no) Siri Røiseth på Facebook Rediger på Wikidata

* (no) Siri Røiseth på Instagram Rediger på Wikidata
Portal: Alternativ behandling

**Agel Enterprises LLC** var et amerikansk selskap grunnlagt i 2005 i Provo i Utah. Agel Enterprises ble eid av selskapet JRJR Networks.

Agel leverte produkter som skulle være helsefremmende gjennom forretningsmodellen multi-level marketing (MLM), og spesialiserte seg på produkter fremstilt i gele-form, noe som ble påstått å kunne øke kroppens evne til å oppta vitaminer, mineraler og proteiner som var i produktene.

Selskapets grunnlegger Glen Jensen har tidligere erfaring fra MLM-selskaper som Nu Skin Enterprises og Neways. I tillegg fikk selskapet med seg MLM-guruen Randy Gage fra oppstarten.

I 2018 ble JRJR Networks slått konkurs, og Agels virksomhet ble samtidig terminert.

Kontrovers
----------

Agel har måttet tåle kritikk for å ha et overdrevet fokus på å verve nye distributører, i tillegg til at teorien om raskere opptak av vitaminer i gele-form ikke kan underbygges med vitenskapelig forskning.

Konseptet ble markedsført som en stor mulighet til å skaffe seg en god inntekt, men det var kun et fåtall av distributørene som faktisk tjente penger.

Referanser
----------

1. ↑  Agel Company FAQ Arkivert 4. mars 2008 hos Wayback Machine.
2. ↑  Nytt MLM selskap skal ha fått med seg Randy Gage[*død lenke*] Networkmarketing.no
3. ↑  «JRJR Networks Files for Chapter 11 Bankruptcy». *Direct Selling News*. 2. juli 2018.
**HC Dinamo Volgograd** (russisk: Динамо Волгоград) er en håndballklubb for kvinner i Volgograd i Russland. Laget har vunnet den russiske eliteserien 8 ganger, senest i 2010. I 2008 vant laget den europeiske EHF Cupen. I 2001/2002-sesongen satte laget en uslåelig rekord ved å vinne alle sine kamper i den russiske eliteserien.

Klubben har skiftet navn en rekke ganger. Tidlig i sin historie het den «Burevestnik» og senere «Meliorator». På 1980-tallet ble navnet endret til «Rotor» og under dette navnet vant klubben den russiske serien i 1993, 1995 og 1996. I 1997 ble navnet igjen endret, denne gang til «Akva», som var navnet da de vant serien i 1999, 2000 og 2001. I 2003 fikk klubben endelig sitt nåværende navn, «Dinamo», og under dette navnet ble de russiske seriemestere i 2009 og 2010.

Meritter
--------

* **EHF-cupen:**

*Vinner*: 2008
* **Russisk eliteserie:**

*Vinner*: 1993, 1995, 1996, 1999, 2000, 2001, 2009, 2010, 2011, 2012, 2013, 2014

Kjente spillere
---------------

* Anna Sedojkina
* Olga Levina
* Tatjana Khmyrova
* Nadezjda Muravjova
* Ljudmila Bodnieva

Eksterne lenker
---------------

* (ru) Offisielt nettsted Rediger på Wikidata
 (russisk)
* Om klubben på EHF's Champions Leagueside (engelsk)
**Antilopebukk** (*Xylotrechus antilope*) er en bille som tilhører familien trebukker (Cerambycidae). Denne tilhører gruppen av trebukker som etterligner veps, og er funnet langs kysten av Øst- og Sørlandet i Norge.

Utseende
--------

En middelsstor (7–14 mm), slank, svart og gul trebukk som er en grov etterligning av en veps. Den ligner mest på vepsebukk (*Clytus arietis*), men skiller seg fra denne på at beina er mørke og at de gule stripene er smalere. Antennene er mørke og litt under halvparten så lange som kroppen. Pronotum er stort og hvelvet, nærmest sirkelrundt sett ovenfra, matt svart med små, gule flekker på sidene foran og bak. Dekkvingene er mattsvarte med fire smale tverrbånd av gule hår, dessuten et par skrå flekker mellom det første og andre tverrbåndet. Det andre tverrbåndet er det lengste og forlenget framover i midten. Hos hunnen stikker det bakerste bakkroppsleddet ut bak dekkvingene. Lårene er svarte, leggene og føttene brunlige.

Levevis
-------

Larvene utvikler seg i middels grove, nylig døde greiner av eik, både slike som ligger på bakken og slike som henger på treet. Larvene lever først under barken, men gnager seg senere inn i veden. Utviklingen tar ett eller to år. De voksne billene, som har en viss vernelikhet med vepser, finnes i juni-juli, av og til på blomster.

Utbredelse
----------

Arten finnes over det meste av Europa, men mangler i mesteparten av Norden og i Storbritannia. Videre finnes den i Nord-Afrika og i Asia østover til Iran. I Norge finnes den bare i et smalt belte langs kysten av Sør- og Østlandet.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien tømmerbukker, Cerambycinae – 145 arter i Europa
						* Stammen Clytini
							+ antilopebukk, *Xylotrechus antilope* (Schönherr, 1817)

Kilder
------

* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – *Xylotrechus antilope*

Eksterne lenker
---------------

* (en) *Xylotrechus antilope* i Encyclopedia of Life Rediger på Wikidata

* (en) *Xylotrechus antilope* i Global Biodiversity Information Facility Rediger på Wikidata

* (no) *Xylotrechus antilope* hos Artsdatabanken Rediger på Wikidata

* (sv) *Xylotrechus antilope* hos Dyntaxa Rediger på Wikidata

* (en) *Xylotrechus antilope* hos Fauna Europaea Rediger på Wikidata

* (en) *Xylotrechus antilope* hos NCBI Rediger på Wikidata

* (en) *Kategori:Xylotrechus antilope* – bilder, video eller lyd på Wikimedia Commons Rediger på Wikidata

* (en) *Xylotrechus antilope* – galleri av bilder, video eller lyd på Wikimedia Commons Rediger på Wikidata

* *Xylotrechus antilope* – detaljert informasjon på Wikispecies Rediger på Wikidata
* Bilder av arten
**Salko Bukvarević** (født 20. april 1967 i Gornje Hrasno i Kalesija i Den sosialistiske republikk Bosnia og Hercegovina i Den sosialistiske føderale republikken Jugoslavia, død 29. juli 2020 i Sarajevo i Bosnia-Hercegovina) var en bosnisk politiker og soldat.

Fra 1997 til 2006 var han formann for kultursentrumet Bosanski Kulturni Centar Tuzla. Han var minister for veteraner og funksjonshemmede veteraner fra 2015 til sin død. I 1990 var Bukvarević en av grunnleggerne av partiet Stranka demokratske akcije (Partiet for demokratisk aksjon, SDA).

Under jugoslaviakrigene og i Bosnia-krigen tjenestegjorde han i Republikken Bosnia og Hercegovinas hær og var en av grunnleggerne av den paramilitære enheten Patriotska Liga.

Han døde 29. juli 2020 i Sarajevo av covid-19 i en alder av 53 år.

Referanser
----------

1. 1 2   Representantenes hus (Bosnia-Hercegovina), «Salko Bukvarević», besøkt 29. juli 2020[Hentet fra Wikidata]
2. 1 2   Bosnia-Hercegovinas radio og televisjon, «Preminuo Salko Bukvarević», utgitt 29. juli 2020, besøkt 29. juli 2020[Hentet fra Wikidata]
3. ↑  «Minister Salka Bukvarević was seen off in front of the FBiH Government building». *Klix.ba*. 30. juli 2020.

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BNF **·** BNF (data)
 |
**Maia** var i gresk mytologi en vårgudinne som ble forført av Zevs og fødte Hermes i all hemmelighet. Hun var datter av Atlas og Pleione og var en av Pleiadene. Opprinnelig var hun en jordgudinne og gudinne for plantevekst, men senere er hun beskrevet som nymfe. Maia betyr «lille mor».

Maia er den eldste av de syv Pleiade søstrene. De ble født ved Cyllen-fjellet i Arcadia og navngis noen ganger som fjellnymfe.
*Maia* var en romersk gudinne for alt som vokser og gror.

I romersk mytologi ble Maia identifisert med *Maia Maiestas* (også kalt *Fauna*, *Bona Dea* («den gode gudinne») og *Ops*). Det er rykter om at original navnet hennes, *Bona Dea* var så hellig at det var forbudt å si navnet høyt. Den femte måneden mai er oppkalt etter henne og derfor er Maia sett på som en vårgudinne med varme og vekst.

Bilde av henne opptrer på mynter fra Phenos, Arcadia.

Mytologi
--------

### Mor til Hermes

I henhold til Hermes salme *Homeric Hymn to Hermes*, likte Zeus i all hemmelighet Maia, som var sky og holdt seg unna de andre gudene i en hule i Mount Kyllini fjellet. Hun ble gravid med Hermes. Etter fødselen pakket Maia ham i et teppe og la seg til å sove. Det raskt modne spedbarnet Hermes krabbet om natten mens Maia sov til Thessaly, hvor han klarte å stjele noen av halvbrorens Apollos storfe. Maia trodde ikke på Apollo da han hevdet at Hermes var tyven. Zeus gikk til side med Apollo. Apollo byttet ut storfe med lyra, som ble en av hans identifiserende egenskaper.

### Sykepleier

Maia oppdro også barnet Arcas, som var barnet til Kallisto og Zeus. Som en feil hadde Zeus' kone Hera i sjalusi forvandlet Callisto til en bjørn. Historien om Callisto og Arcas, i likhet med Pleiadene, er en assiosasjon for en stjernekonstellasjonene Ursa Major og Ursa Minor, den store og lille bjørnen. Hennes navn er relatert til μαῖα (maia), en hederlig betegnelse for eldre kvinner relatert til μήτηρ (mētēr) 'mor', som også betyr "jordmor" på gresk.

Referanser
----------

1. ↑  Apollodorus, 3.10.1
2. ↑  Nutton, Vivian (2005). Ancient Medicine. London: Routledge. s. 101. ISBN 9780415086110.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
Parti fra Stambanans trasé gjennom Ragunda kommune
**Ragunda kommune** er en kommune i Jämtlands län i landskapet Jämtland i Sverige. Kommunen har grenser til nabokommunene Bräcke, Östersund, Strömsund, Sollefteå og Sundsvall. Kommunens administrasjonssenter ligger i Hammarstrand.

Geografi
--------

Landskap er preget av åser som synker bratt ned mot lavlandet rundt som er preget av skog og myrer. Indalsälven renner gjennom kommunen og danner flere fosser. Hammarforsen (regulert ved Hammarforsens kraftverk siden 1928) oppsto i 1796 da Indalsälven fikk endret løp under vårflommen og tømte den store Ragundasjön i en av Sveriges største naturkatastrofer. Katastrofen hadde dog sin årsak i menneskelig aktivitet ved bygging av en kanal for å lette fløting og bedre laksefikset. Med den varme sommeren 1796 økte vanntrykket enormt i Ragundasjön inntil den brøt løs gjennom dalen. «Här ser riktigt ut som om den onde farit fram med en snöplog», beskrev lensmannen i Ragunda, Haqvin Frisk, den ødeleggelsen han så etter katastrofen. Döda fallet er en tørrlagt foss som oppsto da elva skiftet løp i 1796, og er i dag en av kommunens største turistattraksjoner.

Jernbanen *Stambanan genom övre Norrland* går gjennom kommunen.

Tettsteder
----------

Ragunda kommune hadde fire tettsteder i 2010. I tabellen oppgis antall innbyggere per 31. desember 2010.

| # | Tettsted | Innbyggere |
| --- | --- | --- |
| 1. | **Hammarstrand** | 1 052 |
| 2. | Stugun | 659 |
| 3. | Västra Bispgården | 518 |
| 4. | Östra Bispgården | 279 |

Vennskapskommuner
-----------------

Ragunda har tre vennskapskommuner

* Thailands flagg Bangkok, Thailand
* Norges flagg Stjørdal, Norge
* Finlands flagg Karstula, Finland

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑   «Historien om Döda fallet» Arkivert 14. juli 2014 hos Wayback Machine. *Jamtli*
3. ↑   «En fantastisk historia» Arkivert 19. desember 2014 hos Wayback Machine. *Döda fallet*
4. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 17. april 2016.
5. ↑  Vänskapsorter Arkivert 18. august 2010 hos Wayback Machine. fra Ragunda kommunes offisielle nettsted.

Eksterne lenker
---------------

* Offisiell nettsted for Ragunda kommune

  


| * v
* d
* r
Ragunda kommune i Jämtlands län i Sverige |
| --- |
|  | Hammarstrand **·** Stugun **·** Västra Bispgården **·** Östra Bispgården |  |

| * v
* d
* r
Kommuner i Jämtlands län |
| --- |
|  | Berg **·** Bräcke **·** Härjedalen **·** Krokom **·** Ragunda **·** Strömsund **·** Åre **·** Östersund | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** ISNI **·** GeoNames
 |
| Medaljeoversikt |
| --- |
| Konkurrerte for Tyrkias flagg Tyrkia |
| Friidrett: |
| Friidrett U23-middelhavsmesterskapet i friidrett |
| Gull | Radés 2016 | Spydkast |
| Friidrett Europeisk Ungdoms-OL |
| Gull | Utrecht 2013 | Spydkast |

**Eda Tuğsuz** (født 1. mars 1997 i Antalya) er en tyrkisk friidrettsutøver som konkurrerer i diskos og spydkast. Hun har gull spydkast fra U23-middelhavsmesterskapet i friidrett 2016 som fremste internasjonale meritter.

Idrettskarrière
---------------

2013
Tuğsuz deltok i Middelhavslekene 2013, der hun kom på 7.-plass i spydkast. Hun deltok også i ungdoms-VM i friidrett 2013, der hun kom på 5.-plass i spydkast (500 g), der hun kastet 51,56 meter. I Europeisk Ungdoms-OL (European Youth Olympic Festival) vant hun spydkast, med 56,61 meter, foran Anna Tarasiuk og Natálie Durčáková. 

2014
I European Cup Winter Throwing 2014 kom hun på 13.-plass i U23-klassen. Hun vant det europeiske kvalifiseringsstevnet for ungdoms-OL, som ble arrangert i Baku, og ble dermed kvalifisert for Sommer-OL for ungdom 2014 i Nanjing i Kina. Tuğsuz kastet 58,96 meter i kvalifiseringsstevnet, som var ny personlig rekord med 500 grams spyd. 

Hun deltok i junior-VM i friidrett 2014 i Eugene, men gikk ikke videre til finalen, etter 48,19 i kvalifiseringsrunden, som var 21. beste resultat. I Sommer-OL for ungdom 2014 gikk hun til B-finalen, der hun kom på 3.-plass. 

2015
Tuğsuz deltok igjen i European Cup Winter Throwing 2015, og kom denne gangen på 6.-plass i spydkast i U23-klassen. I Lag-EM i friidrett 2015 deltok Tyrkia i First League (nest øverste divisjon), og Tuğsuz kom der på 6.-plass i spydkast. Tyrkia kom på 7.-plass i lagkonkurransen sammenlagt. I juli deltok hun i junior-EM i friidrett 2015, der hun kom på 8.-plass. 

2016
I European Cup Winter Throwing 2016 kom Eda på 6.-plass i spydkast i U23-klassen. 

Hun satte personlig rekord i spydkast i mai, med 58,95 meter, dette var også tyskisk rekord. I U23-middelhavsmesterskapet i friidrett 2016 i juni vant hun spydkast, med 56,88 meter.

Referanser
----------

1. ↑   World Athletics Database, besøkt 4. juli 2019[Hentet fra Wikidata]
2. 1 2   www.taf.org.tr[Hentet fra Wikidata]

Eksterne lenker
---------------

* (en) Eda Tuğsuz – Olympics.com Rediger på Wikidata

* (en) Eda Tuğsuz – Olympic.org Rediger på Wikidata

* (en) Eda Tuğsuz – Olympedia Rediger på Wikidata

* (en) Eda Tuğsuz – World Athletics Rediger på Wikidata
Sælør sett fra luften.  Foto: Philip Gabrielsen 
**Sælør** (offisielt Seli, også kalt Sæløer eller Sæløyene) ligger rett sør for Korshamn i innseilingen til Grønsfjorden i Lyngdal kommune i Agder. Sælør består av øyene Sælør vestre og Sælør østre, som i 1966 ble forbundet av en molo og tilsammen er på omtrent 580 dekar.

Sælør er kanskje mest kjent for kongebesøkene sine. Olav den hellige overvintret her i 1028, og Magnus den gode skal ha besøkt øya i 1047. Det er funnet rester av en noe man mener kan være en kirke bygget av Olav den hellige under overvintringen.

Det er også funnet flere gamle vrak rundt Sælør, noen datert så langt tilbake som til 1300-tallet, noe som har ført til dykkeforbud rundt øyene.

Se også
-------

* Vrakene ved Sælør

Referanser
----------

1. ↑  Fra NAFs veibok Arkivert 3. oktober 2006 hos Wayback Machine.
2. ↑  «Olavskirken.pdf». *Google Docs*. Besøkt 9. desember 2017.
3. ↑  «Arkivert kopi». Arkivert fra originalen 30. september 2007. Besøkt 25. desember 2006.

Eksterne lenker
---------------

* Sæløer Vel
***MJ-bladet*** er et norsk tidsskrift som handler om modelljernbane og utgis av Modelljernbaneforeningen i Norge. Bladet utkommer for tiden (2023) med fire numre i året. MJ-bladet distribueres som medlemsblad til alle medlemmer av Modelljernbaneforeningen i Norge, men selges også løst i butikker som forhandler modelljernbanemateriell.

Historikk
---------

I perioden 1980–1983 ga Haugaland modelljernbaneklubb ut et lokalt medlemsblad som klubben kalte *MJ-bladet*. I 1984 opphørte den lokale utgivelsen, og Modelljernbaneforeningen startet å gi ut et blad for interesserte over hele landet. Bjørn Beining fra Vøyenenga var det landsdekkende tidsskriftets første redaktør.

Redaktør fra utgave 2-2023 er Knut Pedersen, tidligere utgiver av *Modell & Elektronikk*.

Referanser
----------

1. ↑  Sando, Svein (1992). *Modelljernbane på norsk*. Grøndahl/Dreyer. ISBN 8250418727.
2. ↑  *Norske tidsskrifter 1971-1983 =*. Biblioteket. 1994. s. 198. ISBN 8270002321.
3. ↑  «Søndag drar modellbaneentusiaster til Strømmen». *Asker og Bærums budstikke*. 30. mars 1984.

Eksterne lenker
---------------

* MJ-bladet
**Holbergskaien** er en offentlig kai som ligger ved enden av Holbergsallmenningen i Bergen havn. Den er byens første dampskipskai.

Historie
--------

I 1874 bygde Havnevesenet en 60 meter lang pælebrygge, Nordre Holbergsbrygge. Kaien ble utvidet i 1892 og forsynt med brolegning, gass- og vannledning. Fra slutten av 1800-tallet og fremover lå det en fløttmannsstasjon her. Fløttmenn var tidlige tiders fergemenn. I årene 1881 til 1890 hadde Havnevesenet installert en vannstandsmåler i et vareskur på kaien.
Søndre Holbergsbrygge ble anlagt i 1905, som en 58 meter lang steinutstikker. Samme år ombygdes Nordre Holbergsbrygge til stein. I 1965 ble hopen mellom kaiene utfylt, slik at det i dag bare er en Holbergskai. Kaiskuret som står der i dag ble bygd på slutten av 1960-tallet.

I dag er Holbergskaien fast kaiplass for veteranbåtene sommerhalvåret. Vinterstid er den kai for vanlig skipstrafikk.

Arkiv
-----

Flere arkiver kan gi informasjon om Holbergskaien. Bergen Byarkiv oppbevarer arkivene etter Bergen Havnevesen, Havnestyret, Havnekontoret, arkivet etter Havneingeniøren og etter Bergen og Omland Havnevesen. Arkivmaterialet kan fortelle om flere temaer vedrørende Holbergskaien. Blant annet byggesakene i tilknytning til kaien, som søknader, beregninger, planer og utredninger, anbud, leveranser, kontrakter, skisser og bygningstegninger, foto, kart m.m. En kan også finne informasjon om fartøyers anløp til kaien.

Se også
-------

* Skoltegrunnsutstikkeren
* Havnevesen
* Havneingeniøren i Bergen
* Bergen havnevesen

Litteratur
----------

* Ertesvaag, Egil: Bergen bys historie III. Bergen 1982
* Fossen, Anders Bjarne: Bergen bys historie II. Bergen 1979
* Fossen, Anders Bjarne: Bergen havn gjennom 900 år I. Bergen 1985
* Hartvedt, Gunnar Hagen: Bergen byleksikon. Bergen 1994
* Haaland, Anders: Bergen havn gjennom 900 år II. Bergen 2005

Eksterne lenker
---------------

* Holbergskaien - oppslagsverket oVe, artikkel av Ragnhild Botheim, Bergen Byarkiv.
* Bergen og Omland Havnevesen
* Bergen Byarkiv

|  |  |
| --- | --- |
| Oppslagsverk/autoritetsdata | Bergen byleksikon
 |
**Anders Aarum** (født 17. desember 1974 i Moss) er en norsk jazzpianist og komponist), kjent fra en rekke utgivelser og internasjonale samarbeid.

Aarum er utdannet ved Agder musikkonservatorium, Sibelius-akademiet og Norges musikkhøgskole med avhandlingen *«Stiltrekk som skiller den nordiske jazzen fra den afro-amerikanske»*. 
Han har ledet Anders Aarum Trio til debutplaten *Lucky strike* (Hot Club Records, 2000) med Mats Eilertsen bass og Torstein Ellingsen trommer. Hans andre var *Absence in mind* (Jazzaway, 2004), der Thomas Strønen hadde erstattet Ellingsen. Derpå ga trioen ut *First communion* (2006) med Ole Morten Vågan bass og Andreas Bye trommer.

Aarum har bandet Fossum-Aarum Quartet sammen med brødrene Håvard (sax og fløyte) og Jens Fossum (bass). Jarle Vespestad spiller trommer i kvartetten. 
*Fossum-Aarum Quartet* ble i 2007 nominert til Spellemannpris i jazz-klassen for debutplaten *F.A.Q.* (Schmell Records).

Aarum er fast pianist i Funky Butt. Ellers har han medvirket på utgivelser med Per Høglend, Randi Tytingvåg, Sølvi Hansen, Ola Kvernberg, Majken Christiansen, Tine Asmundsen, Sigurd Køhn, Sonny Simmons, Børre Dalhaug, Hilde Louise Asbjørnsen, Jazzmob, Nora Brockstedt og Even Skatrud Andersen. Aarum har mottatt No-fear-prisen fra Oslo Jazzradio, og er tilknyttet Norges musikkhøgskole som timelærer i akkompagnement.

Referanser
----------

1. ↑   Discogs, Discogs artist-ID 774529[Hentet fra Wikidata]
2. ↑  biografi Arkivert 22. mai 2014 hos Wayback Machine. fra Norsk Musikkinformasjon (9.8.06)
3. ↑  Smoke-Rings in JazzTribute Arkivert 16. mai 2006 hos Wayback Machine. fra Norsk Musikkinformasjon (30.10.01)

Eksterne lenker
---------------

* Biografi fra Jazzbasen.
* Diskografi fra Jazzbasen.

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** MusicBrainz **·** Discogs
 |
***Filmbonanza*** er et norsk filmprogram med Vegard Larsen som gikk på NRK2 fra 2010 til 2014. Programmet inneholdt filmanmeldelser, både fra publikum og fagpersoner, samt intervjuer med regissører og skuespillere, bakomklipp fra nye filmer og filmanbefalinger. Programmet var en del av NRKs satsing på kultur i 2010 og ble regnet som en del av «kulturstripa», der de tre andre var *Nasjonalgalleriet*, *Lydverket* og *Bokprogrammet*. 

Programmet ble hyllet av flere norske TV-anmeldere, og utropt til tidenes beste norske filmmagasin av VG. Dagbladet gav det også gode kritikker.

Første sesong hadde et seersnitt på 66 000. Noe som ble regnet som brukbart siden det var et kulturprogram på NRK2.

Programmet etterfulgte *Filmplaneten* som ble avsluttet i 2008.

Referanser
----------

1. ↑  «Nye programmer erstatter NRKs Filmbonanza i 2015 | Montages». *Montages.no*. 2014. Besøkt 25. oktober 2016.
2. ↑  «Tidenes beste norske filmmagasin», VG 15. oktober 2010
3. ↑  «Når så du sist en film bli slaktet på tv?», Dagbladet 15. september 2010
4. ↑  «Kulturstripa flopper» Arkivert 3. desember 2013 hos Wayback Machine. Kampanje 11. november 2010

Eksterne lenker
---------------

* TV-programmet på NRK Nett-TV
**Windows Live Messenger** var et *direktemeldingsnettverk* (*lynmeldingsnettverk*) laget og driftet av amerikanske Microsoft. Nettverket ble brukt til direkte kommunikasjon mellom to eller flere brukere. Windows Live Messenger var fram til 2006 kjent som **MSN Messenger**, men endret navn i og med Microsofts relansering av deler av MSN som Windows Live. Det var for det meste snakk om skriftlig kommunikasjon i form av (korte) meldinger, men den kunne også bestå av lyd, enkel, tegnet skrift og/eller video (webkamerasamtaler). Det var også mulig å overføre datafiler.

For at brukere skulle kunne sende en beskjed over Windows Live Messenger-nettverket, måtte tidligere både avsender og mottaker være pålogget med en klient. Fra og med versjon 8 av Windows Live Messenger kunne man sende beskjeder også til personer som ikke var pålogget, og de kunne se dem når de logget på. Mottakerbrukeren måtte ha godtatt beskjeder fra avsenderbrukeren før beskjeden kunne sendes.

Microsoft utga to forskjellige *klienter* (brukerprogrammer) til nettverket: Windows Live Messenger og Windows Messenger. Sistnevnte fulgte med Microsofts operativsystem, Windows XP, og fantes også til Mac OS X. I tillegg til disse versjonene, fantes det en rekke tredjepartsklienter, for eksempel Trillian og aMSN. De fleste flerprotokollsdirektemeldingsprogrammer støttet også Windows Live Messenger, blant annet Kopete og Pidgin.

Det meste av kommunikasjonen i Windows Live-nettverket er mellom klienter og en tjener. Når en bruker sendte en beskjed til en annen bruker, ville den først sendes til tjeneren og deretter til mottakerbrukeren. Tredjepartsleverandører lagde egne tjenere, men det var i all hovedsak Microsoft sin tjener som ble brukt.

Kommunikasjonen benyttet en egen protokoll som er laget av Microsoft, men aldri publisert av selskapet selv. For å kunne lage tredjepartsprogrammer som benytter protokollen, har man likevel samlet informasjon om denne.

Microsoft annonserte 5. november 2012 at de planla å legge ned tjenesten til fordel for IP-telefoniprogrammet Skype, og brukerkontoer hos Windows Live Messenger ble overført til Skype i løpet av våren 2013.

Eksterne lenker
---------------

* Offisielt nettsted Rediger på Wikidata

* (en) Windows Live Messenger – kategori av bilder, video eller lyd på Commons Rediger på Wikidata
* MSN Messenger Protocol – (engelskspråklig) side med informasjon om MSN-protokollen. Nyttig for programvareutviklere.
* Windows Live Essentials

| * v
* d
* r
MSN-tjenester og -verktøy |
| --- |
| **Nettjenester**: | 
* Hotmail
* Groups
* Music
* Money
* Shopping
* Games
* Search
* mer …

 |
| **Systemapplikasjoner**: | 
* MSN Explorer
* MSN Messenger
* MSN TV

 |
| **Annet**: | 
* MSN Mobile
* MSN Encarta
* Microsoft adCenter

 |
| **Tjenester ikke lenger operative**: | 
* MSN Chat

 |



1. ↑  «Windows Live Downloads - Version 2». Arkivert fra originalen 11. mars 2022.
2. ↑  «Windows Essentials 2012 Microsoft Offline Installer». 11. januar 2017.
*Rathaus*
Greifswalds universitet
**Hansestadt Greifswald** (*Hansastaden Greifswald*) er en by med 55 447 innbyggere i Vorpommern, i den tyske delstaten Mecklenburg-Vorpommern. Den ligger ved elven Ryck, mellom øyene Rügen og Usedom. Byens universitet, Ernst-Moritz-Arndt-Universität Greifswald, er grunnlagt i 1456 og er det nest eldste i Nord-Europa.

Historie
--------

Den fikk byrettigheter i 1242/1250, og ble medlem av Hansaen i 1278. Byen var en del av Svensk Pommern fra 1648 til 1815, og universitetets nåværende hovedbygning ble oppført i svensketiden på 1740-tallet, da mange svensker studerte der. I den senbarokke universitetsaulaen henger kong Gustav III av Sveriges portrett.

Viktige severdigheter inkluderer markedsplassen med rådhuset (de eldste bygningene fra 1300-tallet), bymuren, med befestningsanlegg fra svensketiden, domkirken St. Nikolai, en av de mest interessante teglkirker i Pommern, bygget på 1300-tallet, St. Marien-Kircke, også bygget på 1300-tallet, St. Jacobikirken, bygget i senmiddelalderen, bymuseet og klosterruinen Eldena, grunnlagt 1199 av cisterciensermunker, som dermed la grunnen for den fremtidige byen Greifswald. Klosteret ble nedlagt ved reformasjonen i 1535. Bygningene ble herjet av svenske tropper i 1637 og forfalt siden.

Blant byens sønner kan nevnes maleren Caspar David Friedrich, en fremtredende representant for romantikken innen malerkunsten.

Torget i Greifswalds.

Referanser
----------

1. ↑  «Arkivert kopi» (PDF). Arkivert fra originalen (PDF) 11. juni 2015. Besøkt 24. juli 2015.

Eksterne lenker
---------------

* (mul) Offisielt nettsted Rediger på Wikidata

* (en) Greifswald – kategori av bilder, video eller lyd på Commons Rediger på Wikidata

* (en) Greifswald – galleri av bilder, video eller lyd på Commons Rediger på Wikidata
* Ernst Moritz Arndt Universitet i Greifswald

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |
**Akregator** er en åpen kildekode-implementasjon av en nyhetsaggregator for KDE, ett fritt kildekode-skrivebordsmiljø hovedsakelig brukt på UNIX-systemer. Akregator støtter både RSS og Atom feeds. Feeds kan bli sortert inn i kategorier. Akregator vil hente ned alle feeds i en bestemt kategori inn i en enkelt liste med nye artikler slik at, for eksempel, alle nyheter i kategorien «Politikk» kan bli vist sammen. Akregator har en inkrementell søkefunksjon for å søke i overskriftene til artiklene i databasen.

Akregator kan bli konfigurert til å hente ned innholdet i feeds på faste intervaller. Brukeren kan også manuelt hente ned feeds fra alle sider, enkelt sider, eller alle feeds i en valgt kategori. Programmet støtter ikoner for hver feed, det har også integrert nettleser med arkfaner. Denne funksjonen er nådd ved å integrere KHTML. Artikler kan om ønsket åpnes i en ekstern nettleser i stedet.

Akregator kom som en del av KDE 3.4-utkivelsen, i kdepim-modulen.

Referanser
----------

1. ↑  .

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Akregator – kategori av bilder, video eller lyd på Commons Rediger på Wikidata

* (en) Akregator – galleri av bilder, video eller lyd på Commons Rediger på Wikidata
* (en) Prosjektside på SourceForge
«Messe» har flere betydninger.
Gudstjeneste ved en bysantinsk katolsk alter.
**Gudstjeneste** (latin: *ministerium*) eller **messe** er en seremoniell religiøs sammenkomst for å dyrke Gud. Gudstjeneste er således en samling for felles andakt under faste former for å tilbe og lovsynge Gud sammen. Folk samles vanligvis til gudstjeneste i en eller annen form for kirke eller bedehus.

Typer av gudstjenester
----------------------

### Den norske kirke

Alterfrontal fra 1561 fra Torslunde kirke på Sjælland i Danmark som viser hovedpunktene i den protestantiske gudstjenesten: barnedåp, preken og nattverd. Foto: Lennart Larsen, Nationalmuseet, 2015 
Ordningene for gudstjenester i Den norske kirke er beskrevet i *Gudstjenestebok for Den norske kirke* (1992). Gudstjenesteboken beskriver en rekke ulike former for gudstjeneste, hvorav de vanligste er:

* Høymesse
* Familiegudstjeneste

I tillegg kommer det som innenfor Den norske kirke kalles *kirkelige handlinger*, med dåp, vigsel, konfirmasjon og gravferd som de vanligste. (Dåp og konfirmasjon gjennomføres vanligvis innenfor rammene av en gudstjeneste.)

### Den katolske kirke

Innenfor Den katolske kirke blir gudstjenesten kalt for messe og finnes i ulike former, eksempelvis rekviemmesse for en avdød.

* Messe
* Rekviemmesse

Referanser
----------

1. ↑  «gudstjeneste», *NAOB*. Grunnbetydning: «handling som man tjener Gud ved»
2. ↑  «messe», *NAOB*
3. ↑  «Gudstjenesteboken» (PDF), *Kirken.no*

Eksterne lenker
---------------

(en) Christian worship – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NKC
 |
**Take-Two Interactive Software, Inc.** ofte kalt **Take2** eller **Take-Two**, er et amerikansk videospillselskap som utvikler og distribuerer videospill. Take-Two Interactive-gruppen av selskaper inkluderer: Rockstar Games, 2K Games, Private Division, Social Point, Ghost Story Games, Cat Daddy Games, Cloud Chamber, Firaxis Games, Hangar 13, Visual Concepts, Parrot Games, Hovedkontoret er i New York City i USA, med et internasjonalt hovedkontor i Winsdor, UK.

Take-Two har utgitt spill som *Grand Theft Auto*, *Midnight Club*, *BioShock* og via 2K Games spill i 2K Sports-serien og spill fra Firaxis Games som Civilization V og X-COM.

Historie
--------

Take Two ble grunnlagt i 1993 av Ryan Brant, som kom rett fra universitetet, men som hadde penger og kontakter via familien. Brant leide kjente skuespillere til å promotere sine videospill, og *The Daedalus Encounter*, *Ripper* og *Hell: A Cyberpunk Thriller* ble tidlige suksesser.. I 1996 gjorde Take-Two sitt første oppkjøp og kjøpte *Mission Studios Corporation*. I 1997 ble selskapet et aksjeselskap, og samme år ble GameTek kjøpt. I 1998 ble Rockstart Games startet som et underselskap. Take-Two inngikk avtaler med Sony og Nintendo, og i 1999 kjøpte selskapet bl.a. *TalonSoft* og *FunSoft Nordic* , og sikret seg fulle rettigheter til Grand Theft Auto.

Utover 2000-tallet gjorde Take-Two en rekke oppkjøp, bl.a. PopTop Software som laget *Tropico* og *Railroad Tychoon II*. I 2003 forlot Ryan Brant selskapet. I 2005 sikret selskapet seg rettighetene til Civilization-serien og senere samme år ble Firaxis, med Sid Meier som kunstnerisk leder, kjøpt. I 2006 ble Irrational Games, med titler som *BioShock* og *Freedom Force* også en del av Take-Two.

I februar 2008 kom EA med et bud på Take-Two verdt 2 milliarder US-dollar, men budet ble avslått. I 2009 ble selskapet saksøkt og måtte betale 200 millioner US-dollar for å ha inkludert et sex-spill i Grand Theft Auto: San Andreas.

Selskapet fortsatte å kjøpe opp andre og skaffe seg rettigheter, og fikk b.la. rettigheter til WWE wrestling i 2013 og til NBA basketball i 2017.

Referanser
----------

1. ↑   National Software Reference Library[Hentet fra Wikidata]
2. ↑  «Take-Two Interactive Software, Inc.: NASDAQ:TTWO quotes & news». Google Finance. Besøkt 6. desember 2015.
3. 1 2  «Financial Statements for Take-Two Interactive Software, Inc.». Google Finance.
4. ↑  «Forbes Take-Two Interactive Software (TTWO) Stock Key Data» **(engelsk)**.
5. ↑  *www.take2games.com*. Besøkt 15. januar 2022.  Manglende eller tom `|tittel=` (hjelp)
6. ↑  «Take-Two Interactive Software, Inc.». Arkivert fra originalen 12. februar 2018. Besøkt 12. februar 2018.
7. 1 2  Take-Two Interactive Software, Inc. History
8. ↑
9. ↑

Portal: Videospill

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz
 |
Interiøret
Fasademosaikken med Jomfru Maria og Jesusbarnet med de hellige Pius V og Georg samt slaget ved Lepanto i bakgrunnen.
**San Pio V**, eller **San Pio V a Villa Carpegna**, er en sognekirke og titteldiakonia i Roma, viet til den hellige pave Pius V. Kirken ligger ved Largo San Pio V i quartiere Aurelio.

Tilnavnet sikter til Villa Carpegna, en villa bygd på 1600-tallet på oppdrag av kardinal Gaspare Carpegna.

Historie
--------

Kirken ble bygd 1950–1952 etter tegninger av arkitekten Tullio Rossi. Kirken ble konsekrert den 24. februar 1962 av kardinal Luigi Traglia.

Eksteriør
---------

Over kirkens portal er en mosaikk med Jomfru Maria og Jesusbarnet med de hl. Pius V og Georg. I bakgrunnen ses en fremstilling av slaget ved Lepanto i 1571, da ottomanene led grundig nederlag; slaget fant sted under Pius Vs pontifikat. Mosaikken er et verk av den østerrikske kunstneren Joseph Franz Strachota. Under fasadens kronende triangulære pediment står dedikadjonsinskripsjonen: D.O.M. IN HON PII V PONT. MAX. A.D. MCMLII.

Interiør
--------

Kirken er en treskipet basilika. I absiden henger et krusifiks med forgylt corpus og seks gyldne engler med lys av Francesco Nagni. Under krusifikset henger et ikon som forestiller den hellige Pius V.

På fasadens innervegg er en engel i gips, utført av Duilio Cambellotti. På begge sider av kirkeporten ses to statuer: den hellige Frans av Assisi av Alessandro Monteleone og den hellige Antonius av Padova av Michele Guerrisi. Interiøret huser også en bronsestatue av Antonio Berti – den hellige Katarina av Siena.

Korsveistasjonene i polykrom keramikk er formgitte av Angelo Biancini og utførte av Guerrino Tramonti.

I menigheten venereres *Madonna del Riposo* ivrig. Fresken *Madonna del Riposo* er i den nærliggende kirken Santa Maria del Riposo.

Titteldiakonia
--------------

Kirken ble stiftet som titteldiakonia med navnet *San Pio V a Villa Carpegna* av pave Paul VI i 1973.

Kardinaldiakoner
* Paul-Pierre Philippe: 1973–1983; titulus *pro illa vice*: 1983–1984
* Luigi Dadaglio: 1985–1990
* José Tomás Sánchez: 1991–2002; titulus *pro illa vice*: 2002–2012
* James Michael Harvey: 2012–

Referanser
----------

1. 1 2  «Parrocchia San Pio V» **(italiensk)**. Diocesi di Roma. Arkivert fra originalen 30. mars 2019. Besøkt 1. november 2019.
2. 1 2  Caselli 1962, s. 210
3. 1 2 3 4 5  Rendina 2000, s. 313
4. ↑   .  Manglende eller tom `|tittel=` (hjelp)
5. ↑   .  Manglende eller tom `|tittel=` (hjelp)

Nettkilder
----------

* .  Manglende eller tom `|tittel=` (hjelp)

Litteratur
----------

* Massimo Alemanno: *Le chiese di Roma moderna. 2* **(italiensk)**. Roma: Armando. 2006. s. 96–98. ISBN 88-8358-971-8.
* Virgilio Caselli*Visite a chiese romane* **(italiensk)**. Roma: Nuova Grafica Romana. 1962. s. 209–211.
* Claudio Rendina: *Guida insolita ai misteri, ai segreti, alle leggende e alle curiosità delle Chiese di Roma* **(italiensk)**. Roma: Newton & Compton. 2000. s. 313. ISBN 88-8289-419-3.

Eksterne lenker
---------------

* (en) San Pio V (Rome) – kategori av bilder, video eller lyd på Commons
**TM Racing** er et italiensk motorsykkelmerke som lager go-kart-motorer og motorsykler. TM produserer supermoto, enduro og motorcrossykler. TM produserer fem forskjellige modeller, men modellene kommer med mange forskjellige sylindervolumer. Modellene består av SMR, SMX, SMM, EN og MX.
MX står for motorcrossmodellene, EN er enduromodellene og SMR, SMX og SMM er supermotardmodellene. 
TM er kjent for å produsere motorsykler i toppsjiktet når det gjelder kvalitet og ytelse.

Historie
--------

Historien om TM begynner i 1976 da to venner fra Italia startet et motorsykkelselskap. De to vennene er kjent som "Mr.Engine" og "Mr.Frame".
Grunderne av TM, Claudio Flenghi og Francesco Batistelli hadde drevet med biler og motorsykler siden de var tolv år gamle. Navnet TM kommer fra sønnene deres som heter Thomas og Mirko.
TM har hatt stor suksess innenfor motorsport, men størst suksess har kommet fra Supermoto hvor de har vunnet flere store mesterskap.

TM i Norge
----------

TM produserer ikke mange sykler vært år, og ikke mange av dem finner veien til Norge. De fleste TM syklene som kommer til Norge er de såkalte MX modellene som brukes til supercross. Det finnes også en håndfull sykler med norske skilter. De fleste ligger i 125- klassen som er populært siden man kan kjøre dem på Lett-Mc sertifikat. Disse syklene kommer med svært høy effekt i forhold til vekt, derfor strupes de fleste syklene ned for å redusere ytelsene slik at de blir lovlig i Norge.

TM SMR 125 driving on a gravel road.

Kilder
------

* «TM Racing -Motowiki». Besøkt 22.08.2016.
* «TM Racing Motorcycles». Besøkt 22.08.2016.

Referanser
----------

Eksterne lenker
---------------

* Offisielt nettsted Rediger på Wikidata

* (en) TM motorcycles – kategori av bilder, video eller lyd på Commons Rediger på Wikidata
Henrettelsen av William Kemmler, 6. august 1890, i Auburn Prison
**Auburn Correctional Facility** er et delstatsfengsel ved State Street i Auburn i Cayuga County i delstaten New York i USA, bygd på land som en gang i tiden tilhørte indianerstammen Cayugafolket. Klassifiseringsmessi er det et maksimumfengsel.

Det ble bygd i 1816 som **Auburn Prison**, og var det andre delstatsfengselet i New York (etter Newgate i New York City, 1797-1828), og det var her den elektriske stol første gang ble benyttet i 1890. Fengselet har gitt navn til Auburnsystemet, et program som ble tillempet på 1800-tallet for rehabilitering av fanger. Fengselet byttet navn till *Auburn Correctional Facility* på 1970-tallet.

Fengselet

Referanser
----------

1. ↑  Correction History, "Auburn Prison Beginnings

Eksterne lenker
---------------

* New York State prison
* A history of the statue
* %26srch\_name%3D1 A pictorial history of the Facility Arkivert 1. mars 2012 hos Wayback Machine.
* *Tocqueville in Auburn* - Segment from C-SPAN's *Alexis de Tocqueville Tour*

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |